Tanajske ploče
Tanajske ploče

Godine 1853., u Tanaisu na ušći rijeke Don u Azovsko more, su nađeni ulomci dviju mramornih ploča s grčkim natpisima. Ulomci potječu s kraja II. ili početka III. stoljeća. Pohranjeni su u poznatom ruskom muzeju Ermitaž, u Sankt Peterburgu. Odljevi originalnih ploča postavljeni su u Dvorcu Gjalski u Gredicama kod Zaboka a postavila ih je Hrvatska udruga Muži zagorskog srca.

Na njima se spominju muška imena, zapravo etnonimi HOROATHOS i HOROUATHOS.

Tekst je s grčkog jezika preveo dr. sc. Ante Škegro, a prijevod je postavljen s njegovom dozvolom.

1. PLOČA

Bogu najvišem. Nek je sa srećom!
U vrijeme vladavine kralja Tiberija Julija Sauromata,
prijatelja cara i prijatelja Rimljana, pobožnog. Bogoštovni zbor
na čelu sa svećenikom Julijem, sinom Ralhadovim, i ocem bogoštovnog zbora
5 Horuat[a, sina --]o[--], i okupljačem bogoštovnog zbora Ardarakom,
sinom [S]inegdemovim, i plemenitim Diaionom, sinom Kerdonakovim, (?) i
vrlo plemenitim [--]ionom, sinom Forgabakovim, i predvod-
nikom mladeži Demetrijem, sinom Apolonijevim, i gimnazijarhom Ba-
zilidom, sinom Teonikovim, i Atom, sinom Heraklidovim, prijateljem
10 bogoštovnog zbora. I ostali članovi: Ardarak, sin Zia
[--]onov, Demetrije, sin [--]onov, Liman, sin Fidin,
[Mi]dah?, sin [--]anov, Asklepijad, sin Valerijev,
[-g?]odan, sin Demetrijev, Menestrat, sin Likiskov,
[sin ---]ikahov, Diofant, sin Deiev, Poplij
15 [sin ----]din, Heraklid, sin Epigonov, Iardo[--],
sin [D]emetrijev, Afrodizije, sin Hrise-
rotov, [Fal]da[ra]n, sin Apolonijev, Filip
[sin ----]n[ov, Kalus, sin Atenijev, Kofarno
[sin ---------] [T]rifon, sin Andromenov,
20 o [-------], sin Horoathov, Teotim, sin Psiha-
rionov, [---]dibal, sin Far[nakov], Euios, sin Ro-
donov, [Hera]klid, sin At[iov, ----- sin Aris]-
tod[emov, S]imah, sin Sa[-----],
kos[--------]
25 filo[---------]
orano[-- Zorthi?]n, sin Be[likov?],
Radam[ist?], sin [--], sin Fadinamov [--],
Mir [on?], sin [---], sin Mastu[sov ---]
po[----]os, sin Ardarakov, [--]
30 Fid[a, sin ---]nov, Hari[ton, sin ---], [A]-
rathi[--, sin------]
U [godini i mjesecu] Lo[u] [--]

2. PLOČA

Nek je sa srećom!
U vrijeme kralja Reskuporida, sina 
velikog kralja Sauromata, i 
Zenon, sin Fanejev, izaslanik kra-
5 lja Reskuporida, i [u vrijeme] Ho-
farna, sina Sandarizova, Babos, sin Baio-
raspov, Niblobor, sin Dosimoksar-
thov, Horoathos, sin Sandarziov, arhon-
ti Tanaićana, Hofrazmo, sin Forga-
10 bakov, Bazilid, sin Teonikov, he-
lenarh. Priredivši skupštinu
o vlastitu trošku opet obnovili [trg]
gradu i trgovcima preko nadzornika Zenona, sina Fan-
15 ejeva, Farnoksart, sin Taurejev,
Faldaran, sin Apolonijev, i
arhitekta Diofanta, sina Ne-
opolova i Aurelija, sina Antoni-
nova, Nauak, sin Meuakov.
20 Godine 517.

Ante Škegro, Javni natpisi s dviju mramornih ploča iz grčkog grada Tanaisa na ušću Dona u Azovsko more, Povijesni prilozi, 21/2001.

Povijest
Povijesni izvori
Izvori za hrvatsku povijest